钦定古今图书集成/理学汇编/文学典/第097卷 > 伊乘
## 钦定古今图书集成/理学汇编/文学典/第097卷 > 伊乘

按《江南通志》：“乘字德载，成化戊戌进士，授刑部主事。
居官持法甚平，尚书张瑄特委重之，凡奏大狱，必属
乘裁正。擢四川佥事，秩满，乞终养归里，日以修瀡娱
亲。父殁，坚卧不起，构大室，手一编自适，兴至或乘小
舟，徜徉山水。所著有《音韵指掌》及《皇明风雅》等集。子
伯熊，字臣举，中正德丁卯乡试，精《易》学，海内宗之。”